Gift

En gift er et stof, der forårsager ødelæggelse eller forstyrrelse af en organismes funktioner. Nogle giftstoffer virker hurtigt, mens andre kan være længe om at vise deres giftvirkning. Et stof som er giftigt for en organisme behøver nødvendigvis ikke at være det for anden. Til de langsomtvirkende gifte hører CMR-stofferne, de kræftfremkaldende, de mutagene og de reproduktionstoksiske stoffer og andre hormonforstyrrende stoffer.

Giftighed 

Giftigheden udtrykkes dels i form af LD50  (dødelig dosis, 50 %) og dels i form af TD50 (giftvirkningsdosis, 50 %).

Der er følgende forhold for LD50 værdier ved indtagelse i væskeform gennem munden, målt i mg/kg:

Naturligt forekommende giftstoffer 

Giftstoffer forekommer som tungmetaller og kemiske forbindelser som naturlige toksiner vidt udbredt i naturen både i planter, dyr, svampe og bakterier.

Tungmetaller 

Nogle grundstoffer er giftige. Tungmetaller som kviksølv, bly og cadmium  medfører ved ophobning i mennesker og pattedyrs kroppe alvorlige sygdomme. I medicinsk forstand er 'tungmetalforgiftning alt  fra indtagelse af overdrevne mængder af mangan, aluminium eller beryllium (som i kemisk forstand ikke er tungmetaller)  til forgiftning med de ægte tungmetaller. Tungmetallernes giftighed skyldes deres tilbøjelighed til at binde sig til kroppens svovlholdige enzymer, som derved bliver sat ud af spillet, således at de mangler i stofskiftet. Kviksølvforgiftning er mest kendt.

Arsen, Polonium, etc. 

Arsen forekommer mange steder i høj koncentration i drikkevand og er af WHO blevet beskrevet som "den største miljøkatastrofe".
Polonium er et radioaktivt grundstof, der er ekstremt giftigt og er blevet brugt til mindst et politisk mord. LD50 for 210Po er mindre end 1 microgram for en voksen person.

Naturligt forekommende toksiner 

Toxiner forekommer  vidt udbredt i naturen både i planter, dyr, svampe og bakterier. Det anslås, at der findes 20 millioner forskellige toxiner i naturen

Giftige svampe 

I Danmark er der omkring 100 giftige svampe, deriblandt de meget farlige snehvid fluesvamp, grøn fluesvamp, rød fluesvamp, randbæltet hjelmhat, puklet giftslørhat, stenmorkel, panterfluesvamp og satans rørhat.

Botulinumtoksin 

Botulinumtoksin dannes af bakterien Clostridium botulinum og kan føre til den dødelige sygdom botulisme, bedre kendt som pølseforgiftning.

Lectiner 

Lectiner indgår i bønner og løg, som for eksempel påskeliljer, og er naturligt forekommende toxiner, som f.eks. ricin.

Curare 
Curare er et fællesnavn for meget toxiske plantegifte brugt som pilegifte af sydamerikanske indianere. Curare lammer acetylcholinreceptoren nAChR.

Palytoxin 
Palytoxin stammer fra et   koraldyr af slægten Palythoa og har haft betydning for mennesker i Caribien og på Hawaii, hvor koraldyret er udbredt. De indfødte smurte udtræk på deres våben og brugte dem til jagt og krig. 
Toksinet er i øjeblikket det mest komplekse molekyle, som ikke er et kulhydrat eller et protein, og samtidig er det det stærkeste giftstof fra havet. Den dødelige dosis for mus er i størrelsesordenen 50-100 nanogram pr. kg legemsvægt. Stoffet depolariserer alle de excitable væv, man hidtil har undersøgt, inklusiv hjertemuskulatur, nerver, tværstribet muskulatur og glat muskulatur. Det får også de røde blodlegemer til at briste, idet det fremskynder udstrømningen af kaliumioner.

Syntetiske giftstoffer

Pesticider 

 Acaricid (midegift)
 Bactericid (bakteriegift), se også antibiotika
 Fungicid (svampegift)
 Herbicid (ukrudtsgift), f.eks. Agent Orange, 2,4,5-T, 2,4-D
 Insecticid (insektgift)), f.eks.DDT
 Isoproturon, IPU, Isoprofuron, Izoproturon, Ipuron eller Panron,  et ulovligt bekæmpelsesmiddel
 Nematicid (rundormegift)
 Rodenticid (gnavergift, "rottegift")

Kemiske våben 

Kemisk krigsførelse skiller sig fra brugen af konventionelle våben og atomvåben ved at den ødelæggende virkningen ikke baserer sig på eksplosiv kraft, men på giftvirkningen af det kemiske våben. I Første Verdenskrig anslås det at kemisk krigsførelse medførte 100.000 dødsfald og 1,2 million sårede.
 Klor
 Fosgen
 Sennepsgas
 Lewisit diklor-2-klorvinylarsin
 Nervegasser
 Sarin (RS)-propan-2-yl methylphosphonofluoridat
 Tabun ethyl N,N-dimethylphosphoramidocyanidat
 Soman 3,3-dimethylbutan-2-yl methylphosphonofluoridat
 Biologiske toxiner
 Saxitoxin 
 Botulinum toksin

Andre kemiske giftstoffer 
Andre kemiske stoffer har været brugt til utallige drab og dødsfald og har været årsag til store forgiftningsulykker
 Blåsyre, Zyklon B hydrogencyanid
 Hexachlorbenzen
 PCB
 Dioxin
 Tributyltin
 Cyanid

Giftmord 

En række kendte historiske personer er omkommet ved forgiftning, enten ved en ulykke eller som følge af mord eller selvmord.

Se også 
 Almindelig Giftsumak
 Bioakkumulation
 Bhopalulykken
 Giftgas i 1. verdenskrig
 Herbicidresistens
 Parathion Bladan
 Tetrodotoxin
 Toxic shock syndrome
 Verotoksin

Eksterne links 

 Giftlinjen, Bispebjerg Hospital, Ring 82 12 12 12
 Har du en kronisk kviksølvforgiftning Henrik E. Kock
  kviksølvforurening gør EU milliarder af euro fattigere. Videnskab.dk
 kviksølvforgiftning. Netdoktor.dk
 Slanger og slangebid. Netdoktor.dk
 Giftige planter og dyr kan bruges i medicin. Videnskab.dk
 Toxic Substances Portal. Agency for Toxic Substances and Disease Registry

Noter